Sjakk-Carlsen til TV-stjerne: - Jeg er ikke et geni
Det forteller sjakkstjernen i et ferskt videointervju med TV-stjernen Rainn Wilson, kjent fra suksesserier som The Office- og Seks fot under. Carlsen fikk spørsmålet om han ser på seg selv som en typisk superhelt eller skurk. - Jeg hender flere ganger at jeg drømmer om onde sjakkskurker. De hindre meg i å vinne eller så lurer de meg så jeg ikke får spilt. I drømmene er jeg alltid en av de gode, sier Carlsen. Programmet Metaphysical Milkshake er en serie produsert av mediekompaniet SoulPancake, med Rainn Wilson som serieskaper og programleder. 47-åringen har spilt i en lang rekke TV-serier og filmer, og følges i dag av 3,5 millioner mennesker på nettsamfunnet Twitter.I det ferske intervjuet med Carlsen, spør Wilson hva som er Magnus Carlsens største frykt. - Å bli angrepet av store fisker i åpent hav, svarte nordmannen. Carlsen fortalte deretter hvordan man vokser opp med janteloven i Norge, i motsetning til i USA. - Anser du deg for å være et geni? spurte Rainn Wilson. - Nei, det gjør jeg ikke, svarte Carslen kjapt. Men på spørsmålet om hva biografien om hans liv bør hete, svarte han med et glimt i øyet: - Magnus Carlsen: Sjakkgeniet. Den norske 21-åringen lader i disse dager opp til kanididatturneringen til VM. Kandidatturneringen foregår i London i mars. Dersom han blir best av de åtte deltakerne, får han spille VM-kamp mot regjerende mester Viswanathan Anand mot slutten av året eller i 2014.
Magnus Carlsen (21) største frykt? Å bli angrepet av fisk i åpent hav.